CELEX: 32014D0875
Language: et
Date: 2014-12-04 00:00:00
Title: 2014/875/EL: Komisjoni rakendusotsus, 4. detsember 2014 , veepinnal või vees kasutatavate ujuvate vabaajatoodete standardi EN 15649-2:2009+A2:2013 ning statsionaarse treenimisvarustuse standardi EN 957–6:2010+A1:2014 viidete avaldamise kohta Euroopa Liidu Teatajas vastavalt Euroopa Parlamendi ja nõukogu direktiivile 2001/95/EÜ  EMPs kohaldatav tekst

5.12.2014   
            
            
               ET
            
            
               Euroopa Liidu Teataja
            
            
               L 349/65
            
         KOMISJONI RAKENDUSOTSUS,
   4. detsember 2014,
   veepinnal või vees kasutatavate ujuvate vabaajatoodete standardi EN 15649-2:2009+A2:2013 ning statsionaarse treenimisvarustuse standardi EN 957–6:2010+A1:2014 viidete avaldamise kohta Euroopa Liidu Teatajas vastavalt Euroopa Parlamendi ja nõukogu direktiivile 2001/95/EÜ
   (EMPs kohaldatav tekst)
   
      (2014/875/EL)
   
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 3. detsembri 2001. aasta direktiivi 2001/95/EÜ üldise tooteohutuse kohta, (1) eriti selle artikli 4 lõike 2 esimest lõiku,
   ning arvestades järgmist:
   
               (1)
            
            
               Direktiivi 2001/95/EÜ artikli 3 lõike 1 kohaselt võivad tootjad turule viia ainult ohutuid tooteid.
            
         
               (2)
            
            
               Direktiivi 2001/95/EÜ artikli 3 lõike 2 teise lõigu kohaselt loetakse toode asjakohaste riiklike standarditega reguleeritavate ohtude ja ohukategooriate osas ohutuks, kui see vastab riiklikele standarditele, millega on üle võetud Euroopa standardid, mille viitenumbrid peab komisjon olema avaldanud Euroopa Liidu Teatajas vastavalt kõnealuse direktiivi artikli 4 lõikele 2.
            
         
               (3)
            
            
               Direktiivi 2001/95/EÜ artikli 4 lõike 1 kohaselt töötavad Euroopa standardiorganid Euroopa standardeid välja komisjoni antud volituste alusel.
            
         
               (4)
            
            
               Direktiivi 2001/95/EÜ artikli 4 lõike 2 kohaselt peab komisjon nende standardite viited avaldama.
            
         
               (5)
            
            
               21. aprillil 2005 võttis komisjon vastu otsuse 2005/323/EÜ (2) ohutusnõuete kohta, millele peavad vastama veepinnal või vees kasutatavate ujuvate vabaajatoodete Euroopa standardid.
            
         
               (6)
            
            
               Komisjon andis 6. septembril 2005 Euroopa standardiorganisatsioonidele volituse M/372 koostada Euroopa standardid, milles käsitletakse veepinnal või vees kasutatavate ujuvate vabaajatoodetega seotud põhiriske, nimelt uppumist ja peaaegu uppumist, aga ka muid tootedisainiga seotud riske, sh eemaletriivimine, toetuspunkti kadumine, suurelt kõrguselt kukkumine, kinnijäämine või takerdumine veepinnast üleval- või allpool, ootamatu ujuvuse kadumine, ümberminek, temperatuurišokk, samuti nende toodete kasutamisest tuleneda võivaid riske, näiteks kokkupõrge või löögid, ning riske, mis on seotud tuulte, hoovuste ja loodetega.
            
         
               (7)
            
            
               Euroopa Standardikomitee võttis komisjoni volituse alusel vastu ujuvate vabaajatoodete Euroopa standardite seeria (EN 15649, osad 1–7). Komisjon võttis 18. juulil 2013 vastu rakendusotsuse 2013/390/EL, (3) milles sätestatakse, et ujuvate vabaajatoodete Euroopa standardid EN 15649 (osad 1–7) vastavad neis käsitletavate ohtude osas direktiivi 2001/95/EÜ üldisele ohutusnõudele ja avaldatakse Euroopa Liidu Teataja C seerias.
            
         
               (8)
            
            
               Sealtpeale on Euroopa Standardikomitee läbi vaadanud veepinnal või vees kasutatavate ujuvate vabaajatoodete Euroopa standardi EN 15649-2:2009+A2:2013.
            
         
               (9)
            
            
               Euroopa standard EN 15649-2:2009+A2:2013 vastab volitusele M/372 ja direktiivi 2001/95/EÜ üldisele ohutusnõudele. Selle standardi viide tuleks seepärast avaldada Euroopa Liidu Teatajas.
            
         
               (10)
            
            
               27. juuli 2011 võttis komisjon vastu otsuse 2011/476/EL (4) ohutusnõuete kohta, millele peavad vastama statsionaarset treenimisvarustust käsitlevad Euroopa standardid.
            
         
               (11)
            
            
               Komisjon esitas 5. septembril 2012 standardimise volituse M/506 Euroopa standardiorganisatsioonidele, et töötada välja statsionaarset treenimisvarustust käsitlevad Euroopa standardid. Neis standardeis järgitakse põhimõtet, et tavapäraste või mõistlikult eeldatavate kasutustingimuste korral peab varustuse ehitusest ja turvameetmetest tulenevalt olema vigastuse või tervisekahjustuse oht ja turvalisuse vähenemine minimeeritud.
            
         
               (12)
            
            
               Euroopa Standardikomitee võttis vastu Euroopa standardid (EN 957, osad 2 ja 4–10) ning Euroopa standardi EN ISO 20957, osa 1. Need kuuluvad komisjoni volituse kohaldamisalasse.
            
         
               (13)
            
            
               Komisjon võttis 13. juunil 2014 vastu rakendusotsuse 2014/357/EL, (5) milles sätestatakse, et statsionaarset treenimisvarustust käsitleva Euroopa standardite seeria EN 957 (osad 2 ja 4–10) ja Euroopa standard EN ISO 20957 (osa 1) vastavad neis käsitlevate ohtude osas direktiivi 2001/95/EÜ üldisele ohutusnõudele, ning standardite viitenumbrid avaldatakse Euroopa Liidu Teataja C seerias.
            
         
               (14)
            
            
               Sealtpeale on Euroopa Standardikomitee läbi vaadanud statsionaarse treenimisvarustuse Euroopa standardi EN 957–6:2010+A1:2014.
            
         
               (15)
            
            
               Euroopa standard EN 957–6:2010+A1:2014 vastab volitusele M/506 ja direktiivi 2001/95/EÜ üldisele ohutusnõudele. Selle standardi viide tuleks seepärast avaldada Euroopa Liidu Teatajas.
            
         
               (16)
            
            
               Käesoleva otsusega ettenähtud meetmed on kooskõlas direktiivi 2001/95/EÜ alusel loodud komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   
      Euroopa Liidu Teataja C seerias avaldatakse järgmiste standardite viited:
   
               a)
            
            
               EN 15649-2:2009+A2:2013 „Veepinnal või vees kasutatavad ujuvad vabaajatooted — Osa 2: Tarbijate teavitamine”;
            
         
               b)
            
            
               EN 957–6:2010+A1:2014 „Statsionaarne treenimisvarustus — Osa 6: Jooksurajad, täiendavad spetsiaalsed ohutusnõuded ja katsemeetodid”.
            
         Artikkel 2
   Käesolev otsus jõustub kahekümnendal päeval pärast selle avaldamist Euroopa Liidu Teatajas.
   
      Brüssel, 4. detsember 2014
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  EÜT L 11, 15.1.2002, lk 4.
   
      (2)  Komisjoni otsus 2005/323/EÜ, 21. aprilli 2005, ohutusnõuete kohta, millele Euroopa Parlamendi ja nõukogu direktiivi 2001/95/EÜ kohaselt peavad vastama veepinnal või vees kasutatavate ujuvate vabaajatoodete Euroopa standardid (ELT L 104, 23.4.2005, lk 39).
   
      (3)  Komisjoni rakendusotsus 2013/390/EL, 18. juuli 2013, veepinnal või vees kasutatavate ujuvate vabaajatoodete Euroopa standardite seeria EN 15649 (osad 1–7) vastavuse kohta Euroopa Parlamendi ja nõukogu direktiivi 2001/95/EÜ üldisele ohutusnõudele ning nende standardite viitenumbrite avaldamise kohta Euroopa Liidu Teatajas (ELT L 196, 19.7.2013, lk 22).
   
      (4)  Komisjoni otsus 2011/476/EL, 27. juuli 2011, ohutusnõuete kohta, millele peavad vastama statsionaarset treenimisvarustust käsitlevad Euroopa standardid vastavalt Euroopa Parlamendi ja nõukogu direktiivile 2001/95/EÜ (ELT L 196, 28.7.2011, lk 16).
   
      (5)  Komisjoni rakendusotsus 2014/357/EL, 13. juuni 2014, statsionaarset treenimisvarustust käsitleva Euroopa standardite seeria EN 957 (osad 2 ja 4–10) ja EN ISO 20957 (osa 1) ning võimlemisvarustust käsitlevate kümne Euroopa standardi vastavuse kohta Euroopa Parlamendi ja nõukogu direktiivi 2001/95/EÜ üldisele ohutusnõudele ning nende standardite viitenumbrite avaldamise kohta Euroopa Liidu Teatajas (ELT L 175, 14.6.2014, lk 40).